Farmyrane naturreservat

Farmyrane naturreservat er et naturreservat i Iveland kommune. Det ble opprettet 10. oktober 1986 samtidig med Kyrelitjønn naturreservat i Valle kommune, Storslåtta naturreservat i Evje og Hornnes kommune og Melandsmyrane naturreservat i Iveland kommune. Fylkesmannen i Aust- og Vest-Agder er forvaltningsmyndighet over området, som er 211 dekar stort og ligger om lag 405 moh. Forskrift for Farmyrane naturreservat 

Naturreservatet er et myrområde to km sør for Eptevatn øst for Fylkesvei 291 (Aust-Agder). Farmyrane er flatmyr med flere tjern. Tidligere var området slåttemyr.Faktaark hos naturbase.no Rundt området står glissen lyngfuruskog. De vanligste vekstene er bjørneskjegg, torvull, vortetorvmose og dvergtorvmose. I tillegg finnes den sjeldne pisketorvmosen Sphagnum annulatum var. annulatum her.Om Farmyrane naturreservat hos botanikk.no 

 Referanser 

Kategori:Naturreservater i Agder
Kategori:Ivelands geografi
Kategori:Verneområder opprettet i 1986